EkBass/fiwiki-20250220-pages-articles huggingface dataset:
Sojourner

Sojourner oli Marsiin lähetetty planeettakulkija, joka laskeutui 4. heinäkuuta 1997 Ares Vallis alueelle. Sojourner oli ensimmäinen pyörillä varustettu ajoneuvo, joka kulki toisen planeetan pinnalla. Se oli osa Mars Pathfinder tutkimusohjelmaa. Siinä oli etu- ja takakamerat ja useita tieteellisiä instrumentteja. Se oli alkujaan suunniteltu kestämään seitsemän Marsin vuorokauden ajan, mahdollisesti tehtävän pidennyksen 30 Marsin vuorokauteen, mutta oli lopulta aktiivinen 83 Marsin vuorokautta (85 Maan vuorokautta). Mönkijä kommunikoi maa-aseman kanssa Pathfinder tukiasemansa kautta, jonka viimeinen yhteys Maahan oli 3:23 a.m. PDT 27. syyskuuta 1997. Tämä lopetti myös Sojournerin tehtävän, koska siihen ei enää voitu ottaa yhteyttä vaikka mönkijä sinänsä oli vielä toimintakuntoinen. Sojourner matkasi kaikkiaan vain hieman yli 100 metriä tehtävänsä aikana. == Galleria == Tiedosto:Sojourner on Mars PIA01122.jpg|Pathfinder luotaimen ottama kuva Sojournerista Tiedosto:Mars Pathfinder rover after landing on Mars.jpg|Sojourner kulkija Marsissa telakoituneena Pathfinder luotaimen tukiasemaansa Tiedosto:PIA00664.jpg|Sojournerin ottama kuva Mars Pathfinder tukiasemasta kulkijan ajettua pois telakointiaseman rampilta Marsin maastoon ==Lähteet== ==Aiheesta muualla== *Nasa/JPL: Marsmönkijöiden kotisivu Luokka:Avaruusluotaimet Luokka:Mars-luotaimet
GeForce 20 -sarja

GeForce RTX 20 -sarja on Nvidian kehittämä GeForce-näytönohjainsarja, joka esiteltiin elokuussa 2018. Sarjassa käytetyt grafiikkasuorittimet perustuvat Turing-mikroarkkitehtuuriin. Sarja on rakennettu Nvidian kehittämälle RTX- alustalle. Turing-arkkitehtuuri on samankaltainen Volta-arkkitehtuurin kanssa, jossa merkittävänä lisäyksenä on RT-ytimet (Nvidia RTX) ja Tensori-ytimet. RT- ytimiä käytetään säteenseurantaan ja Tensori-ytimiä syväoppimiseen. Sarjan seuraaja on GeForce 30 -sarja, joka perustuu Nvidian Ampere-arkkitehtuuriin. == Näytönohjaimet == Nimi CUDA-ytimet Näyttömuisti Kellotaajuus GeForce RTX 2060 1 920 8 GB 1 365 MHz GeForce RTX 2060 Super 2 176 8 GB 1 470 MHz GeForce RTX 2070 2 304 8 GB 1 410 MHz GeForce RTX 2070 Super 2 560 8 GB 1 605 MHz GeForce RTX 2080 2 944 8 GB 1 515 MHz GeForce RTX 2080 Super 3 072 8 GB 1 650 MHz GeForce RTX 2080 Ti 4 352 11 GB 1 350 MHz NVIDIA Titan RTX 4 608 24 GB 1 350 MHz Lähde: == Katso myös == * Tensorisuoritin == Lähteet == == Aiheesta muualla == * NVIDIA Turing Architecture In-Depth Luokka:Nvidia Luokka:Grafiikkasuorittimet Luokka:Vuoden 2018 tekniikka
IdeaPad

IdeaPad on Lenovon valmistama kannettavien kotitietokoneiden mallisto. Ensimmäiset IdeaPadit julkistettiin tammikuussa 2008, ja tuotelinjan ensimmäiset mallit olivat Y710, Y510 ja U110. Lenovon työkoneet ovat ThinkPad -sarjassa. == Lähteet == == Aiheesta muualla == * Lenovo – IdeaPad Luokka:Kannettavat tietokoneet Luokka:Tietotekniikan tuotemerkit
Pauli Merikallio

Pauli Assar Antero Merikallio (vuoteen 1905 Hellman; 4. maaliskuuta 1903 Oulu – 18. helmikuuta 1996 Helsinki) oli suomalainen gynekologi ja keksijä. Pauli Merikallio valmistui lääketieteen lisensiaatiksi 1934, jonka jälkeen toimi lääkärinä Koivistolla Talvisotaan asti ja sen jälkeen armeijan lääkärinä linnoitustoimistossa. Vuonna 1944 hänet ylennettiin lääkintäeverstiluutnantiksi. Sota-aikana Merikallio kehitti muun muassa voimapaperista säkit haavoittuneiden sotilaiden kuljettamiseen. Hän edisti merkittävästi suomalaista laboratoriotoimintaa ja työskenteli Yhtyneet Kliiniset Laboratoriot Oy:n toimitusjohtajana 1955–1975. Merikallio sai lääkintöneuvoksen arvon vuonna 1975. ==Lähteet== * * Pauli Merikallion muistokirjoitus Helsingin Sanomissa. === Viitteet === Luokka:Suomalaiset gynekologit Luokka:Suomalaiset keksijät Luokka:Suomalaiset everstit Luokka:Vuonna 1903 syntyneet Luokka:Vuonna 1996 kuolleet
Alison Moyet

Geneviève Alison Jane Moyet (s. 18. kesäkuuta 1961) on englantilainen poplaulaja ja lauluntekijä, joka tunnetaan voimakkaasta kontra-alttoäänestään. Hän tuli ensin tunnetuksi Yazoo-yhtyeen toisena jäsenenä, mutta on sittemmin toiminut sooloartistina. Moyet syntyi Billericayssä Essexissä. Vuonna 1982, 21-vuotiaana, hän perusti popduo Yazoon yhdessä entisen Depeche Moden jäsenen, Vince Clarken, kanssa. Yazoo levytti kaksi albumia ja sen suurimmat hitit olivat "Only You", "Don't Go", "Situation" ja "Nobody's Diary". Vuonna 1983 Moyet päätti siirtyä soolouralle. Seuraavana vuonna hän julkaisi ensimmäisen sooloalbuminsa Alf, jonka isoimmat hitit olivat "Love Resurrection", "Invisible" ja "All Cried Out". Levy nousi Britannian albumilistan kärkeen. Moyet esiintyi Live Aidissa 1985 ja julkaisi samana vuonna singlehittinsä "That Ole Devil Called Love". Se nousi sijalle 2 Britannian singlelistalla. Vuonna 1987 ilmestyi toinen albumi Raindancing.[ allmusic Alison Moyet - Overview] == Lähteet == == Aiheesta muualla == * Alison Moyetin virallinen websivu Luokka:Englantilaiset poplaulajat Luokka:Brittiläiset lauluntekijät Luokka:Vuonna 1961 syntyneet Luokka:Elävät henkilöt
Pelochelys

Pelochelys on pehmeäkilpikonnien heimoon kuuluva kilpikonnasuku, johon kuuluu kolme lajia. Sukuun luettiin aiemmin vain yksi laji, kiinanjokikilpikonna (Pelochelys bibroni, sensu lato), jonka laaja levinneisyysalue ulottui Intian lounaisosista Kiinan kaakkoisosiin sekä Filippiineille, Sumatralle, Borneoon ja Uuteen-Guineaan.Das, Indraneil: Pelochelys cantorii Gray 1864 – Asian giant softshell turtle. Teoksessa Suvun taksonomiaa on kuitenkin uudistettu, ja nykyään lajeja katsotaan olevan kolme. Pelochelys bibroni elää nykyluokittelun mukaan vain Uuden-Guinean eteläosissa, mistä lajin neotyyppi on kuvattu. Pelochelys signifera elää Uuden-Guinean pohjoisosissa, kun taas kaikki Uuden- Guinean ulkopuolella tavatut Pelochelys-kilpikonnat ovat lajia Pelochelys cantorii. Pelochelys cantoriin levinneisyysalue on siten erittäin laaja, luultavasti laajempi kuin yhdelläkään muulla maakilpikonnalla, ja on mahdollista, että se pitää sisällään edelleen kuvaamattomia lajeja. Varsinkin Filippiineillä elävien yksilöiden on arveltu voivan edustaa erillistä lajia. Pelochelys on läheisintä sukua suvulle Chitra. Molemmat ovat suurikokoisia pehmeäkilpikonnia, joiden selkäkilpi voi saavuttaa yli metrin pituuden. Pelochelys elää joissa ja järvissä, ja Chitra-suvusta poiketen sitä tavataan usein myös estuaareissa ja jopa meressä. Molemmat suvut ovat alttiita elinympäristöjen häviämiselle sekä pyynnille. Pelochelys-suvun kaikki lajit ovat uhanalaisia: Pelochelys bibroni ja Pelochelys signifera ovat vaarantuneita ja Pelochelys cantorii on erittäin uhanalainen. == Lajit == Sukuun kuuluu kolme lajia: * Pelochelys bibroni * Pelochelys cantorii * Pelochelys signifera == Lähteet == Luokka:Pehmeäkilpikonnat
Egeankistus

Egeankistus (Cistus parviflorus) on päivännoutokasvien (Cistaceae) heimoon, kistusten (Cistus) sukuun kuuluva kasvilaji, jota kasvaa luontaisena Välimeren alueen itäosissa Italiasta itään. Egeankistus voi risteytyä useiden muiden kistuslajien kanssa. Egeankistus on ainavihanta ja voi kasvaa noin 90 cm korkeaksi. Egeankistuksen kukat ovat auki vain hyvin lyhyen aikaa, mutta kukat ovat näyttäviä. Kukat houkuttelevat mehiläisiä. Egeankistusta voidaan käyttää puutarhoissa maanpeitekasvina ja sitä on käytetty aikoinaan myös lääkekasvina. Egeankistus menestyy kuivilla ja aurinkoisilla paikoilla hyvin vettä läpäisevässä sekä mielellään myös hieman hiekkaisessa maaperässä. Luonnossa sitä kasvaa kalkkipitoisilla alueilla. Egeankistus kestää noin -8°C:n lämpötilaa, kunhan sen kasvupaikka pysyy kuivana. == Lähteet == * Useful Temperate Plants: Cistus parviflorus == Aiheesta muualla == * Laji.fi: Egeankistus (Cistus parviflorus) * Trees and Shrubs Online: Cistus parviflorus * Global Biodiversity Information Facility (GBIF): Cistus parviflorus Luokka:Kistukset
Daniela Baumer

Daniela Baumer (myöh. Tenger, s. 8. syyskuuta 1971 Herblingen) on sveitsiläinen ratameloja ja olympiamitalisti. Hän saavutti Atlantan kesäolympialaisissa 1996 hopeaa 500 metrin kajakkinelosessa ja karsiutui 500 metrin kajakkikaksikossa välierissä parinaan Ingrid Haralamow-Raimann. == Lähteet == Luokka:Sveitsiläiset melojat Luokka:Sveitsiläiset olympiamitalistit Luokka:Vuonna 1971 syntyneet Luokka:Elävät henkilöt
Gabi Müller

Gabriela ”Gabi” Müller (myöh. Verbiest, s. 21. marraskuuta 1974) on sveitsiläinen ratameloja ja olympiamitalisti. Hän saavutti Atlantan kesäolympialaisissa 1996 hopeaa 500 metrin kajakkinelosessa. == Lähteet == Luokka:Sveitsiläiset melojat Luokka:Sveitsiläiset olympiamitalistit Luokka:Vuonna 1974 syntyneet Luokka:Elävät henkilöt
Songs from the Sparkle Lounge

Songs from the Sparkle Lounge on brittiläisen rock-yhtye Def Leppardin kymmenes studioalbumi. Se julkaistiin huhtikuussa 2008. Albumia edelsi yhtyeen vuonna 2006 julkaistu cover-albumi Yeah!. == Kappaleet == == Kokoonpano == * Joe Elliott – laulu, säveltäminen * Rick Savage – bassokitara, kitara, taustalaulu, säveltäminen * Phil Collen – kitara, taustalaulu, säveltäminen * Vivian Campbell – kitara, taustalaulu, säveltäminen * Rick Allen – rummut, taustalaulu === Muut tekijät === * Tim McGraw – säveltäminen * Ronan McHugh – tuottaminen, tekniikka, miksaus * Bob Ludwig – masterointi * Ger McDonnell – tekniikka * Preston Pope – tekniikka * Andrew McPherson – valokuvaus * Richard Proctor – taideohjaus == Arvostelut == * AllMusic: * Desibeli.net: * Imperiumi: 7-/10 * Soundi: * V2.fi: == Lähteet == == Aiheesta muualla == * * Luokka:Vuoden 2008 albumit Luokka:Def Leppardin albumit
Thebais

Thebais () voi viitata seuraaviin: * Thebais, muinaisen Ylä-Egyptin osa, joka käsitti sen 13 eteläisintä nomosta * Thebais, Rooman provinssi Egyptissä * Thebais, antiikin aikainen alue, joka käsitti Theban kaupungin ympäristön Kreikassa * Thebais, eeppiseen kyklokseen kuulunut eepos * Thebais, Statiuksen kirjoittama eepos * Thebais, Antimakhos Kolofonlaisen kirjoittama eepos
Fakussai

Fakussai ( tai Fakoussai, myös tai Fakous(s)a; ) eli Pa-Kes/Kus (, ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Arabian nomokseen, jonka pääkaupunki se oli. Fakussai sijaitsi Niilin suiston itäosissa, ja sijoitetaan lähelle nykyistä Faqusin kylää. Arabian nomoksen pääkaupunkina sen mainitsee Klaudios Ptolemaios.Klaudios Ptolemaios: Geografia 1.4.5, 53. Fakussain mainitsee myös Stefanos Byzantionlainen, joka mainitsee sen kylänä (varsinaisen) Egyptin ja Punaisenmeren välisellä alueella. Tabula Peutingerianassa kaupunki esiintyy nimimuodossa Phaguse ja Ravennan kosmografiassa nimellä Phagusa. Myöhäisellä roomalaisella kaudella Fakussai kuului Augustamnica priman provinssiin. Varhaisella kristillisellä kaudella se oli Pelusionin metropoliitan alaisen suffragaanipiispan istuin. Vuoden 325 Nikean kirkolliskokouksen osanottajien joukossa mainitaan kaupungin piispa Mooses Fakussalainen. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Hermonthis

Hermonthis (; )Stefanos Bysantionlainen sub voce Strabon: Geografika 17 s. 817; Aristid. Aegyptiae s. 568; Hermunthis, Itinerarium Antonini Augusti s. 160; Plinius vanhempi: Naturalis historia 5.9.11; Macrobius: Saturnalia 1.21. eli Iuni () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Pathyriteen/Hermonthiteen nomokseen, jonka pääkaupunki se jossakin vaiheessa historiaa oli. Kaupunki tunnettiin jo mainittujen lisäksi egyptiksi myös lukuisilla muilla nimillä, kuten Iunu-shema(u) (𓉺𓏌𓊖 𓏏𓊖, Jwnw-šmꜥ(w)) eli ”Etelän Heliopolis”, Iunu-Montu (𓉺𓏌𓊖𓏠𓈖𓍿𓏏𓊖, Jwnw-Mnṯw) eli ”Montun Heliopolis", sekä Per-Montu (𓉐𓏤𓏠𓈖𓍿𓏏𓊖, Pr-Mnṯw), ”Montun talo/temppeli”. == Maantiede == Hermonthis sijaitsi Niilin länsirannalla noin 25 kilometriä etelään Thebasta eli Diospolis Megalesta. Kaupungin ympäristössä oli maanviljelykselle sopivaa tasankoa, sillä Niiliä kaupungista yläjuoksulle reunustavat muurimaiset kallikivikalliot päättyvät hieman kaupungin eteläpuolella ja muuttuvat kalkkikivikukkuloiksi. Nykyisin paikalla sijaitsee muinaisesta asutuksesta nimensä perinyt Armantin kaupunki. == Historia == Hermonthis oli merkittävä kaupunki keskivaltakunnan ajalla. Kaupunkia on arveltu niiden Thebasta käsin hallinneiden faaraoiden alkuperäiseksi kotipaikaksi, jotka yhdistivät Egyptin ensimmäisen välikauden jälkeen. Hermonthista laajennettiin 18. dynastian aikana. Kaupungin pääkultti oli omistettu haukanpäiselle sodanjumalle Montulle ja erityisesti tämän ilmenemismuodolle Bukhis-härälle. Kreikkalais-roomalaisella kaudella Hermonthis toimi oman Hermonthiteen nomoksensa pääkaupunkina. Myöhemmällä roomalaisella kaudella kaupunki oli Legio II Valentinianan tukikohta. Varhaisella kristillisellä eli koptilaisella kaudella Hermonthis toimi edelleen hallintokeskuksena ja nyt myös piispanistuimena. Suuri osa Hermonthiin rakennusten jäljellä olleista raunioista tuhottiin 1800-luvun alussa maanviljelyksen tarpeiden vuoksi. Niistä on säilynyt joitakin vanhoja kuvia. Kaupungin arkeologisia kaivauksia on suoritettu erityisesti vuosina 1929–1938. == Rakennukset ja löydökset == Kaupungissa oli Montu-jumalan temppeli, josta on säilynyt nykyaikaan vain vähän. Muihin löydöksiin lukeutuvat muun muassa Bukheion eli muumioitujen Bukhis-härkien nekropolis, joka osoittaa Bukhiksen kultin säilyneen ainakin Diocletianuksen aikaan saakka, sekä muita hautausmaita eri ajoilta. Kleopatra rakennutti kaupunkiin mammisi-temppelin eli synnyintemppelin, joka juhlisti Kaisarionin syntymää. Pyhäkön symboliikka yhdisti tämän Harfreen, Mandun ja Rithon poikaan. Pyhäkön katto oli koristeltu tähtitaivasaiheella, joka todennäköisesti esitti taivaan sellaisena kuin se oli pojan syntymähetkellä. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Pleudihen-sur-Rance

Pleudihen-sur-Rance (bretoniksi Pleudehen) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rancejoen varrella, noin 11 kilometriä Dinanin kaupungista koilliseen. Kunnan keskusta on rakennettu 41 metriä korkean kukkulan laelle. Keskustassa olevan kirkon Notre-Dame de Pleudihen-sur-Rancen torni on 56 metriä korkea, joten se näkyy kauas. Rancejoen laaksossa kasvatetaan runsaasi omenoita, ja se onkin huomattava siiderin tuotantoalue. Pleudihenin omenanviljelijät kuuluvat Les Celliers Associés -siideriosuuskuntaan. Osuuskunnan tuottamalla siiderillä on tuotemerkki Val de Rance. Pleudihenissä on siiderinvalmistuksesta kertova museo Musée du Cidre. Tiedosto:Saint-Thegonnec 05.jpg |Val de Rance –siideriä Tiedosto:Chirch Notre-Dame with bird and boat.jpg|Notre-Damen kirkko Rancejoelta nähtynä ==Lähteet== ==Aiheesta muualla== Luokka:Côtes-d’Armorin kunnat
Koptos

Koptos (, myös Koptis, ; ) eli Gebtu (, ), myöhemmin Iustinianopolis (, myös , ), oli antiikin aikainen kaupunki Egyptissä. Se sijaitsi Ylä-Egyptissä eli Thebaiksessa ja kuului Koptiteen nomokseen, jonka pääkaupunki se oli. == Maantiede == Koptoksen kaupunki sijaitsi Niilin itäpuolella alle kahden kilometrin päässä joesta. Nykyisin kaupungin paikalla oleva asutus tunnetaan nimellä Qift (Kouft, Keft). Koptoksen kaakkoispuolelta avautui laakso, joka johti aavikolle ja edelleen Punaisenmeren rannalla olleiden Bereniken ja Myos Hormoksen satamakaupunkien suuntaan. Koptoksen ja mainittujen kaupunkien välillä kulki merkittävät kauppatiet, joiden varrella oli karavaaniasemia. == Historia == Koptos oli olemassa jo vanhan valtakunnan ajalla noin 2686–2181 eaa., jolta lähtien se toimi oman nomoksensa keskuksena. Kaupunki kukoisti hellenistisellä kaudella sen jälkeen, kun Ptolemaios II oli perustanut Bereniken kaupungin vuonna 266 eaa. Koptos vaurastui kaupankäynnin ansiosta, sillä sen kautta kulkivat nyt kauppareitit toisaalta Arabian ja Intian ja toisaalta Libyan suuntaan. Kaupunki oli myös Niilin ja Punaisenmeren välisen aavikon kaivostoiminnan keskus. Koptoksen kukoistus jatkui roomalaisella kaudella. Keisari Diocletianus kuitenkin lähes tuhosi kaupungin vuonna 292. Tästä huolimatta se säilyi olemassa Rooman vallan lopulle saakka. Bysanttilaisella kaudella 600-luvun alkupuolella keisari Justinianuksen aikana kaupungin nimi oli jonkin aikaa Iustinianopolis (Justinianopolis). Seudun kevyt viini mainitaan antiikin kirjallisuudessa lääkkeenä kuumetiloihin.Aelianus: De natura animalium 7.18; Athenaios: Deipnosofistai 1.33; Plinius vanhempi: Naturalis historia 37.17–18, 37.55–56. Koptoksessa on suoritettu arkeologisia kaivauksia vuosina 1893–1894 W. F. Petrien johdolla, vuosina 1910–1911 Adolphe Reinachin johdolla ja vuosina 1924–1925 Dows Dunhamin johdolla. == Rakennukset ja löydökset == Koptoksessa sijaitsi Min- jumalalle omistettu temppeli. Se oli peräisin viimeistään uuden valtakunnan ajalta ja sitä laajennettiin hellenistisellä kaudella Ptolemaios II:n aikana. Ainakin näinä myöhempinä aikoina se oli kaksoistemppeli, joka oli omistettu Minille yhdessä Isiksen kanssa. Koptoksessa Isistä pidettiin Minin puolisona. Temppelin jäänteet ovat Koptoksen huomattavin arkeologinen löytö. Lisäksi kaupungista on löydetty muun muassa hautoja, veistoksia, reliefeja ja piirtokirjoituksia. Paikalta on löydetty myös joidenkin roomalaisaikaisten rakennusten jäänteitä. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Ksois

Ksois (, myös ; ) eli Khasuu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Ksoiteen nomokseen, jonka pääkaupunki se oli.Strabon: Geografika 17 s. 802; Klaudios Ptolemaios: Geografia 4.5.50. Ksois sijaitsi Niilin suiston keskisissä pohjoisosissa, ja se oli rakennettu saarelle, jonka muodostivat Niilin Sebennytikos-suuhaara (eli Sebennytoksen suuhaara) ja Fatmetikos-suuhaara. Kaupunki luetaan yleensä kuuluneeksi Ksoiteen nomokseen, mutta mainitaan myös Sebennyteen nomokseen kuuluneena. Ksoisin kautta kulki tie Tamiathiksesta Memfikseen. Ksois oli hyvin vanha kaupunki. Manethon luettelossa 14. dynastiaan kuului 76 Ksoisista hallinnutta faaraota. Joskus kaupungin on ajateltu olleen sama kuin Herodotoksen mainitsema Papremis ().Herodotos: Historiateos 2.59, 3.12. Kaupungissa oli Ralle omistettu temppeli. == Lähteet == == Aiheesta muualla == Luokka:Muinaisen Egyptin kaupungit
Kussai

Kussai ( tai Koussai, myös tai Khousai, , tai Akouasa; ) eli Qis/Kis (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului alun perin Kussiteen nomokseen (U14), jonka pääkaupunki se oli, ja myöhemmin Hermopoliteen nomokseen (U15). == Maantiede == Kussai sijaitsi Niilin länsirannalla yläjuoksun puolisen Lykopoliin ja alajuoksun puolisten Hermopoliin ja Antinoopoliin välillä, noin 40 kilometriä etelään Hermopoliista. Kussain ja Hermopoliin välillä sijaitsi lyhytikäinen Amarna- kauden pääkaupunki Akhetaten. == Historia == Kussain seutu toimi tärkeänä rajakohtana pohjoisemman Keski-Egyptin eli Heptanomiin ja eteläisemmän Ylä- Egyptin eli Thebaiksen välillä. 1000-luvulla eaa. se toimi tullirajana. Kaupunki sai kreikkalaisen nimensä hellenistisellä kaudella eli Ptolemaiosten aikana. Kussaissa palvottiin Hathoria, joka kuvattiin valkoisenä lehmänä. Kreikkalaiset yhdistivät tämän Afroditeen. Roomalaisella kaudella Kussai toimi Legio II Flavia Constantian asemapaikkana. Varhaisella kristillisellä kaudella kaupunki oli piispanistuin. Sen piispoista tunnetaan kaksi, Akhilles vuonna 325, sekä Theonas, joka osallistui Konstantinopolin toiseen kirkolliskokoukseen vuonna 553. Nykyisin se on katolisen kirkon titulaaripiispan istuin nimellä Cusiensis. == Rakennukset ja löydökset == Kussaissa oli Hathor-Afroditelle omistettu temppeli. Kaupungin päähautausmaa sijaitsi Moiraissa (nyk. Meir) noin seitsemän kilometriä lännempänä. Sieltä on löydetty muumioita naamioineen. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Momemfis

Momemfis (, ) eli Imau (; myös Per-imat, Pr-jmꜣt; Per-nebet-imau, Pr- nb(t)-jmꜣw) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynatikopoliteen nomokseen,Strabon: Geografika 17 s. 803; Diodoros Sisilialainen: Historian kirjasto 1.66, 1.97. jonka pääkaupunki se jossakin vaiheessa historiaa oli. Sen arkeologinen kohde sijaitsee nykyisessä Kom el-Hisnissä. == Maantiede == Momemfis sijaitsi Niilin läntisimmän Kanobikos-suuhaaran eli Kanopoksen suuhaaran länsipuolella sen ja Mareotis-järven välissä, pohjoiseen Nitriain soodajärvistä. Kaupungin paikka oli suunnilleen Memfiin ja Aleksandrian puolessa välissä. Etäisyys Niilistä on nykyisin noin 15 kilometriä, mutta joki on saattanut olla muinoin lähempänä. Kaupungin kreikankielinen nimi osoittaa sen olleen ”Alempi Memfis” tai ”Memfis soilla”. Joskus kaupungin kreikkalaiseksi nimeksi mainitaan myös Apis (), mutta tässä sitä ei tule sekoittaa toiseen Apikseen Välimeren rannikolla. == Historia == Momemfis mainitaan oman nomoksensa, Ala-Egyptin 3. nomoksen pääkaupunkina. Yleensä nomoksen nimenä esiintyy Libya, joskus Gynaikopolites ja joskus kaupungin mukaan Momemfites. Ajoituksesta on kuitenkin ristiriitaisia tietoja. Sen sanotaan toimineen nomoksen pääkaupunkina vanhan valtakunnan aikana eli noin 2686–2160 eaa. tai uuden valtakunnan ajoista lähtien, mutta toisaalta se mainitaan oman nomoksensa pääkaupunkina erityisesti roomalaisella kaudella. Arkeologian perusteella ainakin Kom el- Hisnin rauniokummun asutus on ollut olemassa ennen kaikkea vanhan valtakunnan aikana. Momemfiistä vietiin läheisen Nitriain mineraaleja. Kaupungissa palvottiin lehmänhahmoista Hathoria, jonka kreikkalaiset yhdistivät Afroditeen, ja myöhemmin myös Isistä. Herodotoksen mukaan Momemfiin luona käytiin ratkaiseva taistelu Ahmose II:n (Amasis) ja Aprieen joukkojen välillä. Diodoros Sisilialainen sijoittaa tämän kuitenkin Mareiaan, kun taas Momemfiihin olisi sijoittunut hänen mukaansa Psametik I:n (Psammetikhos) voitto dodekarkheista.Herodotos: Historiateos 2.163. 2.169; Diodoros Sisilialainen: Historian kirjasto 1.66, 1.68. Kaupungin paikalla Kom el- Hisnissä on suoritettu arkeologisia kaivauksia ainakin 1886, 1928, 1947–1948 ja 1950 sekä 1980-luvulla. == Lähteet == == Kirjallisuutta == * Luokka:Aegyptuksen provinssin kaupungit Luokka:Muinaisen Egyptin kaupungit
Nadežda Luhmanova

Nadežda Aleksandrovna Luhmanova (, os. Baikova; 14. joulukuuta 1844 Pietari – 7. huhtikuuta 1907 Jalta) oli venäläinen kirjailija. Nadežda Luhmanova syntyi aatelisperheeseen. Hän jäi varhain orvoksi, kävi Pavlovskin tyttökoulun ja valmistui opettajaksi. Luhmanovan ensimmäiset lastenkertomukset ilmestyivät vuonna 1874. Kolmannen avioliiton jälkeen hän muutti takaisin Pietariin ja omistautui kokonaan kirjalliselle työlle. Vuonna 1893 ilmestyivät koulumuistelmat Dvadtsat let nazad (”Kaksikymmentä vuotta sitten”) ja vuonna 1899 omaelämäkerrallinen romaani Institutka (”Sisäoppilaitoksen tyttö”). Luhmanovan merkittävin teos on Tjumenin vanhauskoisista kertova Siperian takamailta (Otšerki iz žizni v Sibiri, 1895). Hän kirjoitti myös tyypillistä naisproosaa, sovitti näytelmiä ja esitti konservatiivisia näkemyksiä aikansa ”naiskysymyksestä”. Luhmanova oli sairaanhoitajana ja kirjeenvaihtajana Venäjän–Japanin sodassa, jossa hän menetti terveytensä. ==Suomennettu teos== * Siperian takamailta. Kertomuksia erämaiden elämästä (Otšerki iz žizni v Sibiri). Suom. Gustaf Stenvik. Oulu: Gustaf Stenvik, 1901. ==Lähteet== ==Aiheesta muualla== * Nadežda Luhmanovan teoksia Lib.ru -sivustolla Luokka:Venäläiset kirjailijat Luokka:Vuonna 1844 syntyneet Luokka:Vuonna 1907 kuolleet
Gustaf Kivistö

Gustaf (Kustaa) Kivistö (vuoteen 1905 saakka Stenvik, 6\. joulukuuta 1865 Oulu – 29. maaliskuuta 1930 Oulu) oli suomalainen opettaja ja toimittaja. Kivistön vanhemmat olivat tullivartija Gustaf Adolf Stenvik ja Beata Maria Lindberg. Hän pääsi ylioppilaaksi Oulun ruotsalaisesta lyseosta vuonna 1884, opiskeli Helsingin yliopiston historiallis-kielitieteellisessä osastossa ja valmistui filosofian kandidaatiksi vuonna 1891. Kivistö työskenteli Oulun suomalaisen jatko-opiston opettajana vuosina 1894–1919 ja Oulun kaupunginvaltuuston sihteerinä vuodesta 1919 aina kuolemaansa saakka. Hän oli opiskeluaikanaan toimittajana Päivälehdessä ja Suomen virallisessa lehdessä sekä nuorsuomalaisen Louhen päätoimittaja vuosina 1894–1906. Tämän jälkeen Kivistö työskenteli vielä kolmentoista vuoden ajan Kalevan toimittajana. Hän oli innokas suomalaisuuden kannattaja, kuului Oulun Suomalaiseen Klubiin ja laati sen historiikin vuonna 1913. Kivistön pakinoitsijanimimerkki Kalevassa oli Nykä. ==Lähteet== Luokka:Suomalaiset opettajat Luokka:Suomalaiset toimittajat Luokka:Vuonna 1865 syntyneet Luokka:Vuonna 1930 kuolleet
Fredrik Sneckenström

Gustaf Fredrik Sneckenström (28. elokuuta 1797 Koski Hl. – 19. maaliskuuta 1877 Helsinki) oli suomalainen merikapteeni, laivanvarustaja, kauppaneuvos ja valtiopäivämies.Biografia-sampo: Fredrik Sneckenström Viitattu 18.1.2021. Sneckenströmin vanhemmat olivat majuri Johan Fredrik Sneckenström (entinen Lindström) ja Eva Elisabet Florin ja puolisot 1826–1840 Christina Charlotta Spaak, 1843–1855 Wilhelmina Elisabeth Catharina Stenroth ja vuodesta 1865– Rosalie Åkerhjelm. Sneckenström suoritti perämies- ja merikapteenitutkinnot ja oli merimies vuodesta 1812. Porvarinoikeudet Porvoossa hän sai 1824, mutta toimi vielä senkin jälkeen laivanpäällikkönä 1824–1834. Sen lisäksi hän oli kauppias ja laivanvarustaja, harjoitti telakkatoimintaa ja oli osakkaana useissa eri yhtiöissä, mukaan lukien Suomen Yhdyspankki vuodesta 1862. Sneckenström kuului myös Porvoon kaupunginvanhimpiin ja Porvoon Säästöpankin johtokuntaan ja oli Suomen Pankin tarkastaja 1856. Ruotsin ja Norjan varakonsulina Porvoossa hän toimi 1846–1868. Sneckenström sai kauppaneuvoksen arvon 1852. Hän kuoli 1877 kevättalvella valokaasumyrkytykseen helsinkiläisessä hotellissa. Sneckenström edusti Porvoota porvarissäädyssä valtiopäivillä 1863–1864, joilla hän oli säädyn vanhin ja säädyn suuren lähetystön jäsen. == Lähteet == Luokka:Suomen suuriruhtinaskunnan porvarissäädyn valtiopäivämiehet Luokka:Suomalaiset kauppiaat Luokka:Suomalaiset merikapteenit Luokka:Suomalaiset laivanvarustajat Luokka:Kauppaneuvokset Luokka:Vuonna 1797 syntyneet Luokka:Vuonna 1877 kuolleet
Philippe Druillet

Philippe Druillet (s. 28. kesäkuuta 1944, Toulouse) on ranskalainen valokuvaaja ja sarjakuvantekijä, joka perusti Jean Giraudin ja muutaman muun kanssa kustannusyhtiö Les Humanöides Associésin, joka alkoi vuonna 1974 julkaista Métal hurlant -sarjakuvalehteä, jossa oli aikuisille suunnattuja science fiction -ja fantasiasarjakuvia. Druillet syntyi Toulousessa, mutta varttui Espanjassa. Koulun jälkeen hän työskenteli valokuvaajana, kunnes sai julkaistua ensimmäisen sarjakuvansa, avaruusooppera Lone Sloanen vuonna 1967. Druillet piirsi omintakeiseen tyyliin ja loi sarjakuvassaan villin, röyhkeän ja moraalisesti epämääräisen universumin täynnä mieletöntä arkkitehtuuria ja hirvittäviä alieneita. Lone Sloanen seikkailut jatkuivat vuonna 1972 sarjakuvassa Les 6 voyages de Lone Sloane sekä 1973 julkaistussa sarjakuvassa Delirius. Nämä ja sekä kaksi muuta Lone Sloane -sarjakuvaa julkaistiin englanniksi nimellä Yragael Urm. Druillet kokeili myös miekka ja magia -lajityyppiä tekemällä sarjakuvasovituksen Michael Moorcockin Elric Melnibonélaisesta. Vuonna 1977 julkaistu La Nuit -sarjakuva perustui Druillet´n traumaattisiin kokemuksiin hänen vaimonsa kuoltua syöpään kaksi vuotta aiemmin. Druillet piirsi 1980-alussa mustavalkoisen Nosferatu- sarjakuvan, joka julkaistiin Pilote-sarjakuvalehdessä. Druillet oli jo 1970-luvun alusta lähtien tehnyt myös monia muita visuaalisia töitä. Hän laati muun muassa Edgar Rice Burroughsin Mars-kirjasarjan hollaninkielisten käännösten kansikuvat sekä suunnitteli lukuisia elokuvajulisteita. Esimerkiksi Jean-Jacques Annaudin Taistelu tulesta -elokuvan juliste on Druillet`n tekemä. Druillet sai 1980-luvun puolivälissä tehtäväkseen suunnitella Pariisin Porte de la Villette -metroaseman sisustuksen. Druillet on myös tehnyt useita animaatiosarjoja televisiolle. Vuonna 2002 hän ohjasi Nosferatu-sarjakuvaansa pohjautuvan animaatiolelokuvan. == Lähteet == Luokka:Ranskalaiset sarjakuvantekijät Luokka:Vuonna 1944 syntyneet Luokka:Elävät henkilöt
Sielunvihollinen (yhtye)

Sielunvihollinen on suomalainen black metal -yhtye. Yhtye perustettiin vuonna 2011. Yhtye tunnetaan kantaa ottavista sanoituksistaan. Yhtyeen ideologiaa on kuvattu rasistiseksi. == Diskografia == * Musta uni (Demo, 2012) * Ruttokieli (Demo, 2013) * Syvyydestä (kokoelma, 2014) * Sarkrista / Sielunvihollinen (Split, 2014) * Hautaruhtinas (albumi, 2015) * Tuhontuoja (Demo, 2016) * Ruhonkantaja (albumi, 2017) * Aseenne nostakaa (Single, 2017) * Kuolonkylväjä (albumi, 2019) * Loputon viha (Boksisetti, 2020) * Veren äänet (EP, 2020) * Perkeleen Edessä (Live, 2020) * Teloituskäsky (albumi, 2021) * Helvetinkone (albumi, 2023) == Lähteet == Luokka:Suomalaiset black metal -yhtyeet
Pentaceratops

Pentaceratops (nimen merkitys: ”viisisarvinaama”) on sukupuuttoon kuollut kasvinsyöjädinosaurusten suku. Se kuului sarvinaamojen (Ceratopsia) osalahkoon. Sukuun kuului kaksi lajia, Henry Fairfield Osbornin vuonna 1923 nimeämä tyyppilaji Pentaceratops sternbergii sekä vuonna 2014 nimetty Pentaceratops aquilonius. Suvun lajit elivät noin 74–65 miljoonaa vuotta sitten myöhäisliitukaudella. Dinosauruksen fossiileita on löydetty Yhdysvalloista. Pentaceratops oli noin 5–8 metriä pitkä ja viisi tonnia painava. Sen merkittävin piirre oli suurikokoinen pää, joka oli fossiilien perusteella yli kolme metriä pitkä. Dinosauruksen nimi tulee sen naaman sarvista: yksi sijaitsi kuonossa, kaksi otsalla ja kaksi poskissa. Suvusta tunnistettiin uusi laji vanhojen museojäänteiden perusteella vuonna 2014, jolle annettiin nimeksi Pentaceratops aquilonius. Aiemmin suvusta oli tunnettu vain tyyppilaji Pentaceratops sternbergii. == Lähteet == Luokka:Ceratopsidae
Cesvaine

Cesvaine () on kaupunki Itä-Latvian Vidzemessä ja samannimisen hallintoalueen keskus. Se sai kaupunginoikeudet vuonna 1991. Vuonna 2020 siellä oli 1 323 asukasta. == Historia == Aikoinaan Cesvainen läpi on kulkenut kuusi eri tietä, mistä kaupunki on saanut myös nimensä (saks. sechs Wege, "kuusi tietä"). Rautakaudella alueella oli latvialainen muinaislinnoitus. Vuonna 1209 kaupungin alue liitettiin Riian hiippakuntaan ja sinne rakennettiin arkkipiispan kivilinna, jonka ympärille kaupunki alkoi kehittyä. Vuonna 1556 Cesvaine joutui Liivinmaan ritarikunnan alaisuuteen ja kolme vuotta myöhemmin Puolan hallintaan Liivinmaan sodan seurauksena. Vuonna 1577 Venäjän tsaari Iivana Julma miehitti Cesvainen. Vuoden 1625 jälkeen Cesvaine kuului Ruotsin alaisuuteen. Tuolloin kuningas Kustaa II Aadolf lahjoitti linnan ja kaupungin kreivi Brahelle. pienoiskuva|Cesvainen evankelis-luterilainen kirkko Vuodesta 1815 eteenpäin Cesvainen kartano kuului Wulf-suvun omistukseen. Ensimmäisen maailmansodan aikana kaupunki raunioitui, koska etulinja kulki sen halki. Vuosien 1941–1949 välillä 129 perhettä karkotettiin. Toisen maailmansodan jälkeen Cesvainesta kehittyi pikkukaupunki, jossa oli mm. meijeri (myöhemmin voi- ja juustotehdas), kirjasto ja sisäoppilaitos. Cesvaine sai kaupunginoikeudet vuonna 1991. Cesvainen linnan katto tuhoutui tulipalossa vuonna 2002. Vuoden 2010 loppuun mennessä siitä oli kunnostettu vasen ja oikea siipi sekä tornin puoleinen osa. Sisätiloissa osa lattiasta, suuret portaat ja niiden yläpuolella olevat holvit on kunnostettu. == Kuuluisia cesvainelaisia == * Jakob Michael Reinhold Lenz, baltiansaksalainen kirjailija == Lähteet == == Aiheesta muualla == *Cesvainen kotisivut Luokka:Latvian kaupungit
Ristikkorakenne

Ristikkorakenne on vetoa ja puristusta kestävistä sauvoista ristikoksi koottu jäykistetty kantava rakenne. Ristikkorakenne koostuu tavallisesti metallipalkkien tai puuparrujen muodostamista kolmioista, jotka sijaitsevat yhdessä tasossa. Tällainen rakenne tukee hyvin suurta painoa pitkällä välillä vääntymättä. Kuormitus suunnataan rakenteen pääakselille. Ristikkorakennetta käytetään esimerkiksi rautatiesilloissa, ristikkotaloissa, katoissa, nostokurjissa, esiintymislavarakennelmissa ja lentokoneiden siivissä. Erilaisia ristikkorakenteita: King post truss.png Queen post truss.png Pratt truss.png Warren truss scheme.png Lattice truss.png Bailey-truss.svg Baltimore-truss.svg Bowstring-truss.svg BrownTrussDiagram.svg Bridges 20.png K-Truss.svg Lenticular-truss.svg Howe truss.PNG Parker-truss.svg Pegram.svg Pennsylvania-truss.svg Post truss.svg Thacher-truss.svg Whipple-truss.svg == Katso myös == * Siksak == Lähteet == Luokka:Arkkitehtuurin käsitteet Luokka:Rakennesuunnittelu
István Timár

István Timár (7. tammikuuta 1940 Budapest – 4. joulukuuta 1994 Budapest) oli unkarilainen ratameloja, olympiamitalisti, maailman- ja Euroopan-mestari. Timár edusti Unkaria Méxicon kesäolympialaisissa 1968, joissa hän saavutti hopeaa 1 000 metrin kajakkikaksikossa parinaan Csaba Giczy ja pronssia 1 000 metrin kajakkinelosessa Unkarin joukkueessa. Joukkueeseen kuuluivat Timárin ja Giczyn lisäksi Imre Szöllősi ja István Csizmadia. Timár saavutti Jajcessa 1963 kaksi maailmanmestaruutta 10 000 metrin kajakkikaksikossa ja 1 000 metrin kajakkinelosessa sekä Moskovassa 1969 Euroopan-mestaruuden 10 000 metrin kajakkikaksikossa. Lisäksi hän saavutti MM-hopeaa Belgradissa 1971, MM- pronssia Kööpenhaminassa 1970 sekä kaksi EM-pronssia Duisburgissa 1967 ja Moskovassa 1969. Timár edusti seuratasolla Újpesti TE -seuraa. Hän oli pituudeltaan 178-senttimetrinen ja painoi 79 kilogrammaa. == Lähteet == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1940 syntyneet Luokka:Vuonna 1994 kuolleet
Italialainen sonetti

Italialainen sonetti eli petrarkalainen sonetti, petrarkismi, on sonetin perusmuoto, joka lienee kehittynyt sisilialaisesta strambottosta. Riimikaava on abbaabba cdecde (toinen säkeistö vaihtoehtoisesti cdccdc). Ensimmäiset kahdeksan säettä muodostavat oktaavin eli oktetin, loput kuusi sekstetin. Oktaavissa esitetään yleensä runon teema, teesi tai probleema, joka sekstetissä saa ratkaisunsa. Sonettimuoto sai alkunsa Italiassa 1200-luvulla ja täydellistyi Francesco Petrarcan (1304-1374) kokoelmissa In vita di madonna Laura ja In morte di madonna Laura (Sonetteja Lauralle).Kirjallisuudentutkimus:italialainen sonetti. Tieteen termipankki, viitattu 19.1.2021 Renessanssiajan yleisnero Michelangelo Buonarroti kirjoitti hänkin sonetteja. Englantiin italialaisen sonetin toi Thomas Wyatt 1500-luvulla. Italialaistyyppisiä sonetteja ovat kirjoittaneet myös John Milton, William Wordsworth, John Keats ja Dante Gabriel Rossetti. ==Lähteet== Luokka:Runous
Jan-Magnus Bruheim

Jan-Magnus Bruheim (1914 Skjåk, Norja – 1988 Skjåk, Norja) oli norjalainen runoilija. Hän tulkitsee runoissaan nuorta rakkautta ja pohtii lisäksi ihmisen vastuuta erilaisten ristiriitojen aikakaudella. Hän kirjoitti myös lastenrunoja. ==Palkinnot ja tunnustukset== * Uusnorjan lastenkirjallisuuspalkinto teoksesta Grashoppa og andre eventyr 1969Gaute Losnegård, Jan-Magnus Bruheim, allkunne.no, viitattu 19.1.2021 * Uusnorjan lastenkirjallisuuspalkinto teoksesta Syskinringen og andre barnedikt 1972 ==Lähteet== ==Aiheesta muualla== * Jan-Magnus Bruheimin sivusto * Jan-Magnus Bruheim, Norsk biografisk leksikon * Jan-Magnus Bruheim, Store norske leksikon Luokka:Norjalaiset runoilijat Luokka:Vuonna 1914 syntyneet Luokka:Vuonna 1988 kuolleet
Alpine A521

Alpine A521 oli Formula 1 -talli Alpinen käyttämä auto kaudella 2021. Autolla kilpailivat Fernando Alonso ja Esteban Ocon. Auto julkistettiin 2. maaliskuuta 2021. Tallin ensimmäinen kilpailu Bahrainissa päättyi Alonson keskeyttäessä jarruvikaan ja Oconin kolaroidessa Sebastian Vettelin kanssa hän jäi ilman pisteitä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Alpine Renault BHR EMI POR ESP MON AZE FRA STY AUT GBR HUN BEL NED ITA RUS TUR USA MEX SÃP QAT SAU ABU 155 5. Alpine Renault Fernando Alonso Kesk. 10 8 17 13 6 8 9 10 7 4 11 6 8 6 16 Kesk. 9 9 3 13 8 Alpine Renault Esteban Ocon 13 9 7 9 9 Kesk. 14 14 Kesk. 9 1 7 9 10 14 10 Kesk. 13 8 5 4 9 Alpine Renault Zhou Guanyu TD == Lähteet == == Aiheesta muualla == Luokka:Alpinen Formula 1 -autot Luokka:Autot Formula 1 -kaudella 2021
Theta2 Sagittarii

Theta2 Sagittarii (θ2 Sagittarii, θ2 Sgr) on Bayerin designaatio tähdelle Jousimiehen tähdistössä. Se näkyy juuri ja juuri paljaalla silmällä ja sen näennäinen kirkkaus on +5,30. Se on A4/A5IV-spektriluokan alijättiläinen ja väriltään valkoinen tai sininen. Tähti liikkuu Linnunradan sisällä Aurinkokuntaa kohti säteisnopeudella -17,60 km/s. Koska sen parallaksi vuodessa on 20,62 millikaarisekuntia vuoden 2007 Hipparcos-mittausten mukaan, sen etäisyydeksi maasta on laskettu 158 valovuotta. == Katso myös == Theta1 Sagittarii == Lähteet == Luokka:Alijättiläistähdet Luokka:A-spektriluokan tähdet
Energiajuomat Suomessa

Suomessa on monia erilaisia sekä erimakuisia ja -hintaisia energiajuomia. Juomien markkinat ovat kasvaneet selvästi 2000-luvun alussa. Erilaisten merkkien ja niiden muunnelmien määrä on lisääntynyt ja brändien estetiikkaan panostetaan paljon. Tunnettuja suomalaisia energiajuomamerkkejä ovat muun muassa Sinebrychoffin valmistama Battery, Hartwallin valmistama ED ja Olvin valmistama Teho. == Historia == Ensimmäinen suomalainen energiajuomatuotemerkki oli Laihian Maltaan Vita Nova, jota on valmistettu 1970-luvulta alkaen. Energiajuomien yleiset lisäaineet tauriini ja guarana sallittiin Suomessa vuonna 1998. Vuonna 2004 energiajuomia myytiin Suomen päivittäiskaupoissa yli 2,7 miljoonaa litraa, vuonna 2009 määrä oli 10 miljoonaa litraa.Energiajuomien kasvava kulutus syö suomalaisten purukalustoa , kp24 4.12.2009, viitattu 23.12.2010 Energiajuomien ostamiselle ei ole ikärajaa, mutta Suomessa erinäiset vanhempainyhdistykset ovat antaneet omia suosituksiaan kauppiaille. Antti Rinteen vuoden 2019 kesäkuussa nimetyn hallituksen ohjelmassa oli energiajuomien myynnin kieltäminen lailla alle 16-vuotiaille Suomessa. == Nykytilanne ja myyntirajoitukset == Terveyden ja hyvinvoinnin laitos suosittelee, että energiajuomia ei myytäisi alle 15-vuotiaille. Energiajuomien myyntiä ei ole kuitenkaan kielletty laissa. Useat kaupat noudattavat suositusta ja rajoittavat energiajuomien myyntiä lapsille ja nuorille, isona poikkeuksena Lidl, joka myy niitä kaikissa myymälöissään kaikenikäisille ja korostaa vanhemman vastuuta. == Lähteet == Luokka:Energiajuomat
Seljaröyhytatar

Seljaröyhytatar eli seljatatar (Koenigia polystachya) on monivuotinen tatarkasvilaji. Se on sijoitettu moniin eri tatarkasvien sukuihin, kuten röyhytattariin tai kosteikkotattariin, mutta 2010-luvulla sen on todettu taksonomisesti kuuluvan kurjentattarien sukuun. Se kasvaa 60–180 senttimetriä korkeaksi. == Levinneisyys == Seljaröyhytatar esiintyy alkuperäisenä Aasiassa: Afganistanista ja Pakistanista Tiibetiin ja Etelä-Kiinan keskiosiin. Viljelykarkulaisena se kasvaa muun muassa Länsi-Euroopassa ja osassa Pohjoismaista. Lajia käytetään koristekasvina. == Lähteet == == Aiheesta muualla == * Suomen Lajitietokeskus: Seljaröyhytatar – Koenigia polystachya Luokka:Kurjentattaret
Metropolien divisioona (NHL)

Metropolien divisioona (suomeksi myös Metropolitan-divisioona) () on yksi pohjoisamerikkalaisen jääkiekkoliiga NHL:n divisioonista, ja se kuuluu Itäiseen konferenssiin. Divisioonaan kuuluu kahdeksan joukkuetta, joiden kotikaupungit sijaitsevat pääasiassa suurten metropolikaupunkien alueella Yhdysvaltain itärannikolla. Divisioona perustettiin vuonna 2013 seuraamaan vanhaa Atlantin divisioonaa NHL:n joukkueiden uudelleenjärjestelyssä. Se on NHL:n ainoa divisioona, jossa ei pelaa yhtään kanadalaista joukkuetta, sillä sen joukkueista viisi sijaitsee joko New Yorkin metropolialueella tai Pennsylvanian osavaltiossa, ja kolme muuta Ohiossa, Pohjois-Carolinassa ja Washington DC:ssä. Metropolien divisioonan viimeisin mestari on Washington Capitals kaudelta 2019–2020. Capitalsilla on myös eniten divisioonan mestaruuksia, yhteensä viisi. Kaudella 2020–2021 Metropolien divisioonaa ei käytetty, kun liiga järjestettiin tilapäisesti uudelleen COVID-19-pandemian vuoksi. == Divisioonan kokoonpano == === 2013–2020, 2021– === * Carolina Hurricanes * Columbus Blue Jackets * New Jersey Devils * New York Islanders * New York Rangers * Philadelphia Flyers * Pittsburgh Penguins * Washington Capitals ==== Muutokset kaudelta 2012–2013 ==== * Metropolien divisioona perustettiin NHL:n joukkueiden uudelleenjärjestelyssä * Koillinen ja kaakkoinen divisioona lopetettiin * Devils, Islanders, Rangers, Flyers ja Penguins liittyvät Atlantin divisioonasta * Hurricanes ja Capitals liittyvät Kaakkoisesta divisioonasta * Blue Jackets liittyy Keskisestä divisioonasta === 2020–2021 === * Divisioonaa ei käytetä kaudella 2020–2021 ==== Muutokset kaudelta 2019–2020 ==== * COVID-19 -rajoitusten vuoksi NHL järjestetään uudelleen neljään divisioonaan ilman konferensseja * Hurricanes ja Blue Jackets siirtyvät Keskiseen divisioonaan * Devils, Islanders, Rangers, Flyers, Penguins ja Capitals siirtyvät Itäiseen divisioonaan == Divisioonan mestarit == * 2014 – Pittsburgh Penguins (109 p.) * 2015 – New York Rangers (113 p.) * 2016 – Washington Capitals (120 p.) * 2017 – Washington Capitals (118 p.) * 2018 – Washington Capitals (105 p.) * 2019 – Washington Capitals (104 p.) * 2020 – Washington Capitals (90 p.) * 2022 – Carolina Hurricanes (116 p.) * 2023 – Carolina Hurricanes (113 p.) * 2024 – New York Rangers (114 p.) == Stanley Cup -voittajat divisioonasta == * 2016 – Pittsburgh Penguins * 2017 – Pittsburgh Penguins * 2018 – Washington Capitals == President’s Trophy -voittajat divisioonasta == * 2015 – New York Rangers * 2016 – Washington Capitals * 2017 – Washington Capitals * 2024 – New York Rangers == Lähteet == *NHL:n historia Luokka:NHL:n divisioonat
Deborah Feldman

Deborah Feldman (s. 1986) on Berliinissä Saksassa asuva, syntyään amerikanjuutalainen kirjailija. Hänet tunnetaan omaelämäkerrallisesta kirjastaan Unorthodox: näin hylkäsin hasidijuutalaiset juureni (Unorthodox: The Scandalous Rejection of My Hasidic Roots, 2012, suomeksi Tammi 2021). Kirjassa hän kuvaa lapsuuttaan ja nuoruuttaan Brooklynin Williamsburgin kaupunginosan ortodoksijuutalaisessa hasidiyhteisössä, sekä lähtöään sieltä. Feldman kasvoi Williamsburgissa jiddišinkielisessä ultraortodoksisessa satmar- lahkossa isänsä vanhempien hoivissa hänen äitinsä jätettyä henkisesti jälkeenjääneen miehensä ja koko yhteisön. Feldman astui perinteiseen tapaan järjestettyyn avioliittoon 17-vuotiaana ja sai lapsen. Hän jätti miehensä ja ahdistavaksi kokemansa tiukan uskonnollisen yhteisönsä 23-vuotiaana. Vuonna 2014 Feldman julkaisi toisen kirjansa Exodus, jossa hän kertoo sopeutumisestaan maalliseen elämään. Feldmanin elämään osin pohjautuva television minisarja Unorthodox esitettiin Netflixissä keväällä 2020. ==Lähteet== Luokka:Vuonna 1986 syntyneet Luokka:Elävät henkilöt Luokka:Saksalaiset kirjailijat Luokka:Yhdysvaltalaiset kirjailijat
Seda

Seda voi tarkoittaa ainakin seuraavia: * Seda, kaupunki Latviassa * Seda, kaupunki Liettuassa * Seda, kunta Portugalissa
Jaane Tu… Ya Jaane Na

Jaane Tu… Ya Jaane Na () on vuonna 2008 ensi-iltansa saanut intialainen hindinkielinen romanttinen draamakomedia, jonka ohjasi Abbas Tyrewala. Päärooleja näyttelivät Imran Khan ja Genelia D’Souza. Elokuva oli yleisö- ja arvostelumenestys. == Näyttelijät == == Soundtrack == == Palkinnot == * Apsara Film & Television Producers Guild Awards ** Paras miestulokas – Imran Khan * Filmfare Awards ** Paras miestulokas – Imran Khan ** Paras musiikki – A. R. Rahman ** Paras koreografia – Longinus Fernandes (”Pappu Can’t Dance”) ** Erikoispalkinto – Prateik Babbar * Screen Awards ** Paras musiikki – A. R. Rahman * Star Sabse Favourite Kaun Awards ** Uusi sankari – Imran Khan * Stardust Awards ** Läpimurtosuoritus (mies) – Prateik Babbar ** Läpimurtosuoritus (nainen) – Manjari Phadnis ** Uusi musiikkisensaatio (mies) – Benny Dayal (”Pappu Can’t Dance”) == Lähteet == == Aiheesta muualla == * * Luokka:Vuoden 2008 intialaiset elokuvat Luokka:Intialaiset romanttiset draamakomediaelokuvat Luokka:Hindinkieliset elokuvat
Seda (Latvia)

Seda () on 1950-luvulla rakennetusta työläisasutuksesta muodostunut kaupunki Pohjois-Latviassa Vidzemessä. Se sai kaupunginoikeudet vuonna 1991, joten se on yksi Latvian nuorimmista kaupungeista. Kaupunki sijaitsee vain 20 kilometrin päässä Valkasta ja Viron rajalta. Vuonna 2020 siellä oli 1 210 asukasta. == Historia == Seda rakennettiin vuonna 1952 neuvostoliittolaiseksi mallikaupungiksi; pääkatukin on nimeltään Miera iela, Rauhankatu. Toisin kuin useimmat muut mallikaupungit, Seda on rakennettu alkujaan turpeennostotyöläisten asuinpaikaksi. Enimmillään Sedassa on asunut yli 15 000 asukasta eri puolilta Neuvostoliittoa, ja suurin osa väestöstä on edelleenkin venäläisiä, valkovenäläisiä ja ukrainalaisia. == Arkkitehtuuri == Kaupungin rakennukset edustavat pääasiassa uusklassista ja stalinistista arkkitehtuuria; tosin sosialistiset symbolit on sittemmin poistettu. Kaupungin keskustan suunnittelu ja rakenne ovat mainio esimerkki stalinistisen 1950-luvun monumentaalisesta arkkitehtuurista keltaisine maaleineen ja ylellisine pylväineen. Sedassa on enemmän Stalinin ajan arkkitehtuuria kuin missään muualla Latviassa. == Lähteet == == Aiheesta muualla == Luokka:Latvian kaupungit
Kaisu Karvala

Kaisu Karvala (s. 25. elokuuta 1970) on Brysselissä asuva suomalainen EU- vaikuttaja. Hän toiminut aiemmin teknologia-alalla, mutta johtaa nykyisin Metsäteollisuus ry:n Brysselin toimistoa. Koulutukseltaan hän on valtiotieteiden maisteri ja CEP. == Ura == Karvala on johtanut edunvalvontakampanjoita useassa organisaatiossa. Karvala valmistui valtiotieteiden maisteriksi Turun yliopistosta vuonna 1994. Hänellä on myös alempi oikeustieteen tutkinto, jonka hän on suorittanut ranskalaisessa Institut d’études politiques d’Aix-en-Provence -instituutissa. Valmistuttuaan valtiotieteiden maisteriksi Karvala halusi toimittajaksi, mutta päätyi Stockmannille copywriteriksi vastaamaan Nokian puhelimien markkinoinnista. Työt Brysselissä hän aloitti vuonna 1996 meppi Reino Paasilinnan avustajana. Avustajatehtävänsä jälkeen hän jatkoi töitä Brysselissä Telecom Finlandilla vuonna 1998. Hän työskenteli saman työnantajan palveluksessa eri tehtävissä yhteensä 15 vuotta, hän esimerkiksi johti Soneran ja TeliaSoneran yhteiskuntasuhteita globaalisti Vuonna 2013 hän aloitti Rovio Entertainmentilla EU-asioiden neuvonantajana Brysselissä, josta hän siirtyi Suomeen, ensin Rovion viestintäjohtajaksi ja myöhemmin myös johtoryhmän jäseneksi. Kesäkuussa 2017 hän siirtyi Roviolta Ellun Kanoihin avaamaan yhtiölle Brysselin toimistoa. Tehtävä jäi kuitenkin kesken, sillä häntä pyydettiin osakkaaksi brittiläiseen viestintä- ja konsulttiyritys Fipraan, päästrategiksi. Fipra toimi myös Brysselissä ja neuvoi asiakkaitaan EU:n lainsäädäntöön liittyvissä asioissa. Karvalan johtama tiimi vastasi digi- , ­teknologia- ja kilpailuasioista. Fipran jälkeen hän toimi yrittäjänä kunnes aloitti maaliskuussa 2021 Access Partnership -konsulttiyhtiössä, jossa hän johti Policy Innovation -tiimiä ja vastasi EU:sta ja Isosta-Britanniasta. Hänen työnsä liittyi globaalien teknologiayhtiöiden kestävään kehitykseen ja EU-lainsäädäntöhankkeisiin. Helmikuussa 2022 Karvala valittiin Metsäteollisuus ry:n Brysselin toimiston johtajaksi. == Luottamustehtäviä== *Karvala toimi mobiilialan kattojärjestön GSMa Europen puheenjohtajana vuosina 2001–2010. Hän oli tehtävässään ensimmäinen nainen. *Vuosina 2005–2012 hän toimi myös Soneran ja myöhemmin Telian edustajana telealan kattojärjestö ETNO:n hallituksessa. == Tunnustuksia == *Politico on nimennyt hänet eurooppalaiseksi ”tech guru and influencer”. == Yksityiselämä == Kaisu Karvala asuu Brysselissä Helsingin Käpylässä puolisonsa ja kahden lapsensa kanssa. Hänen puolisonsa on politiikan toimittaja, jälkiviisaissa esiintyvä Kreeta Karvala. Klassisena viulistina toiminut Karvala on myös singer songwriter ja hän levytti säveltämänsä ja sanoittamansa levyn Almost (Spotify Kaisu Almost) Kiinan markkinoille 2010. == Lähteet == == Aiheesta muualla == *Karvala LinkedInissä Luokka:Suomalaiset henkilöt Luokka:Vuonna 1970 syntyneet Luokka:Elävät henkilöt
Audioslaven diskografia

Tämä on yhdysvaltalaisen rockyhtye Audioslave diskografia. ==Albumit== # Audioslave (19. marraskuuta 2002) #*Epic Records, #7 U.S.; #26 UK; 2x platinaa # Out of Exile (24. toukokuuta 2005) #*Interscope Records, #1 U.S.; #5 UK; platinaa # Revelations (5. syyskuuta 2006) #*Epic Records, #2 U.S.; kultaa ==EP:t== * Sessions @AOL Music (2005) * Live EP (2006) ==DVD/Muu== * * ==Singlet== * * * * * * * * * * * ==Musiikkivideot== * * * * * * * * * Luokka:Diskografiat